बाकसा आरो नलबारी जिल्लानि सिमनायाव थानाय धमधमानि कदमतलायाव रबिबारखालि मोसे दुंहाव थासारि सोमजियो। हिन्दु दैदेनगिरि  सत्यरन्जन बराखौ  नलबारीनिफ्राय धमधमा,गड़भितर जानानै कदमतल दुरगा मन्दिरआव हिन्दु जागरनि मोनसे मेलआव बाहगो लानो फैनाय समाव मुस्लिम हारिनि सुबुंफोरा लामायाव होबथादों। लामायाव होबथानायजों लोगोसे सत्यरनजन बरा ग’ बेक, सत्यरन्जन बरा मुर्दाबाद आरो बायदि बायदि स्ल’ गान होनानै ओनसोलखौ दुंहाव थासारि खालामोन। उनावहाय जाथायथिलियाव पुलिस आरो सि आर पि एफनि हानजा थिसननाय जादों  आरो थासारिखौ सामलायनो थाखाय पुलिसआ अख्रां फारसे गुलि गावदों।